<ВНЕСИ: Место, датум>

Почитуван фармацевт,

Ве контактираме како дел од европска иницијатива за да Ви укажеме на загрижувачкиот пораст на антибиотската резистенција низ Европа и да побараме Ваша поддршка во борбата против овој тренд.

Европскиот центар за превенција и контрола на болести (ЕЦПКБ), заедно со здравствените власти низ Европската Унија, го координира Европскиот ден за подигнување на свесноста за антибиотици - европска здравствена иницијатива која се одбележува на 18 ноември секоја година. Фокусот оваа година е да соработка со фармацевти, како Вас, за да се промовира правилна употреба на антибиотици и да се информираат пациентите за ризиците од самолекување со антибиотици.

Антибиотската резистенција се зголеми во изминатите години до точка што таа претставува сериозна закана за идната ефикасност на антибиотиците. Во комбинација со недостигот на нови антибиотски третмани, зголемениот број на бактерии отпорни на антибиотици сега претставува сериозен ризик за јавното здравје.

Како што знаете, антибиотската резистенција е поврзана со обемот и начинот на употреба на антибиотиците. Во медицината, примарната здравствена заштита учествува со најголем дел (80-90%) во употребата на антибиотици. Самолекувањето со антибиотици ја вклучува и продажбата на антибиотик без рецепт и непотребна употреба на преостанати антибиотици од претходна терапија. Улогата на фармацевтот е особено важна во овој контекст, бидејќи антибиотиците треба да се препишуваат и издаваат одговорно и да се користат правилно.

Неодамнешни истражувања (на пр. Евробарометар) покажаа дека, во сите земји, значително мнозинство од пациентите добиваат антибиотици со лекарски рецепт. Сепак, постои мала, но постојана група пациенти кои сè уште земаат антибиотици без рецепт (3%) или користат преостанати антибиотици од претходна терапија (2%). Размерот на проблемот се разликува од земја до земја. Затоа постои специфична потреба за промовирање на правилна употреба на антибиотици кај пациентите кои ги посетуваат аптеките низ цела Европа.

Вашиот придонес во подигнувањето на свеста за рационална употреба на антибиотици е од суштинско значење. Бидејќи сте во директен контакт со пациентите на дневна основа, Вие сте во најдобра позиција да влијаете врз нивните перцепции и ставови кон нивната болест и нивната перцепција за потреба од антибиотици.

ЕЦПКБ подготви низа информативни материјали за да Ве поддржи во едукацијата на пациентите за правилна употреба на антибиотици. Подготвивме неколку информативни материјали, а дополнителни ќе бидат обезбедени во блиска иднина. Конкретно, во прилог ќе најдете општи клучни пораки, визуелен материјал што може да се отпечати на пример на аптекарски ќеси, постер што може да им се прикаже на пациентите во аптеките за информирање за самолекувањето и за правилната употреба на антибиотиците. Веб-страницата на Европскиот ден за подигнување на свесноста за антибиотици (<http://antibiotic.ecdc.europa.eu>) нуди дополнителни ресурси за зголемување на свесноста за антибиотиците во примарната здравствена заштита, како и линкови за понатамошно читање и идеи за тоа како да им се помогне на пациентите.

Ви благодариме однапред за Вашата поддршка и соработка. Со Ваша помош, целиме да ја намалиме непотребната употреба на антибиотици за овие животоспасувачки лекови да останат ефикасни во годините што следат.

|  |  |  |  |
| --- | --- | --- | --- |
| <ВНЕСИ: Име> |  | Štefan Krchňák | Д-р Марк Шпренгер |
| на пр. Министер за здравство, | <ВНЕСИ: Држава> | Претседател на ПГЕУ | Директор на ЕЦПКБ |

